Ljiljani, zlatni ljiljani
Ljiljani, zlatni ljiljani jest pjesma sarajevske interpretatorke i nekadašnjeg člana pop grupe Ambasadori Ismete Dervoz. Snimljena je 1992. tokom opsade Sarajeva u okviru kulturnog stvaralaštva i muzičkih nastupa koji su se odvijali u ratnom Sarajevu između 1992 - 95. Kao ratna urednica i producentica na Radiju i televiziji Bosne i Hercegovine, Ismeta Dervoz snimila je ovu pjesmu uz pratnju Dječijeg hora "Palčići". Osim audio snimka, urađen je i videozapis za televizijsko emitiranje. I ovom pjesmom građani opkoljenog Sarajeva poslali su poruku ljubavi, mira i slobode cijelom svijetu te da se Bosna i Hercegovina brani i pjesmom.